วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
30 พ.ย. 2558

ภาครวมตลาดภาคเช้า
ดัชนี SET ช่วงเช้าปิดลบ 1,361.69 จุด (-1.44 จุด,-0.11%) กรอบ 1,354-1,363 จุด มูลค่าการซื้อขาย 13,229.927 ล้านบาท  เรียงลำดับมูลค่าการซื้อขาย ICT BANK ENERG CONMAT TRANS COMM PROP FOOD PETRO ตามลำดับ          
ตลาดภูมิภาคอ่อนตัว [Nikkei225-0.38%][FBMKLCI -0.97%][HSI -0.24%][SSE -1.80%][TAIEX -0.93%] ติดตามการเปิดเผยข้อมูลการจ้างงานนอกภาคการเกษตรเดือนพ.ย.ของสหรัฐที่จะมีการเปิดเผยในวันศุกร์ที่จะถึงนี้ เพื่อประเมินแนวโน้มเรื่องอัตราดอกเบี้ยของที่ประชุมคณะกรรมการนโยบายการเงินธนาคารกลางสหรัฐ (FOMC) ซึ่งจะจัดการประชุมในวันที่ 16-17 ธ.ค.นี้ สำหรับข้อมูลเศรษฐกิจที่ได้มีการเปิดเผยในวันนี้ ได้แก่  ผลผลิตภาคอุตสาหกรรมของญี่ปุ่นในเดือนต.ค.ปรับตัวขึ้น 1.4% จากเดือนก่อนหน้า ด้านตลาดหุ้นจีนปิดภาคเช้าร่วงลง จากความกังวลเกี่ยวกับการกลับมาเปิดซื้อขายหุ้นไอพีโอของตลาดหุ้นจีนในวันแรกวันนี้จะดึงเม็ดเงินออกจากตลาด รวมทั้งความกังวลเกี่ยวกับการตรวจสอบบริษัทโบรกเกอร์จีน และมีรายงานว่าจีนมียอดเกินดุลการค้าในช่วง 10 เดือนแรกของปีนี้ที่ 3.019 แสนล้านดอลลาร์ ภายใต้บัญชีการชำระเงินระหว่างประเทศ เมื่อเทียบกับที่เกินดุล 2.562 แสนล้านดอลลาร์ในช่วง 9 เดือนแรก
ปัจจัยไทย หุ้น PTTGC ราคาขยับขึ้น 1.40% มีหุ้นไทยใน MSCI Global Standard Index เพียงตัวเดียว คือ บมจ.พีทีที โกลบอล เคมิคอล(PTTGC) จากทั้งหมด 32 ตัวที่ได้รับการปรับน้ำหนักขึ้น นอกนั้นถูกลดน้ำหนักหมด
 
IMPACT(+) AOT PTTGC CPF SCC CPN BH TASCO BDMS TU KTB GL BCP TMB IRPC SAWAD GLOW VNG  
IMPACT(-) ADVANC TRUE KBANK SCB CPALL BBL PS TOP SUPER MINT BANPU BTS DTAC LH DIF WHA
 
แนวโน้มตลาดและหุ้นที่น่าสนใจ
ระยะสั้นมีโอกาสลับขึ้นทดสอบ 1,370  จุด
แนวโน้มภาคบ่ายเชิงเทคนิค: ดัชนีปรับตัวทำจุดต่ำสุด 1,354 จุด ในช่วงเช้า  แต่รีบาวด์ขึ้นมายืนเหนือแนวรับ 1,360 จุด ได้อยู่ ระยะสั้นมีโอกาสรีบาวด์ขึ้นทดสอบ 1,370 และ 1,375  จุด ตามลำดับ โดยเน้นยืนเหนือ 1,360 จุด เป็นสำคัญ 
 
UREKA (ราคาปิดภาคเช้า 1.58)
คงแนะนำซื้อ ราคาสามารถยกจุดต่ำสุดขึ้น พร้อมกลับมายืนเหนือแนวรับสำคัญ EMA 15 วันได้ต่อเนื่อง เป็นสัญญาณดี มีโอกาสปรับตัวขึ้นทดสอบ แนวต้าน Fibonacci ที่ 1.66/1.87 บาท
 
BMCL (ราคาปิดภาคเช้า 2.06)
แนะนำซื้อ ราคาสามารถยืนเหนือแนวรับสำคัญ 2.00 บาท ได้ต่อเนื่อง พร้อมมีปริมาณการซื้อขายในสัปดาห์ที่โดดเด่น ทำจุดสูงสุดระหว่างวันที่ 2.10 บาท มีโอกาสปรับขึ้นทดสอบ 2.20/2.38 บาท
 
ข่าวภาคเช้า (IQ)
– KTC เปิดกลยุทธ์ปี 59 ตรึงกำไร 2 พันล้านบาท ทุ่มงบตลาดชิงมาร์เก็ตแชร์เพิ่ม
– CHO เตรียมสรุปความเสียหายประมูลรถเมล์ NGV, คาดปี 58 กำไรหดรับผลกระทบ
– AOT บวก 1.63% หลังกำไรปกติ ไตรมาส4 57/58 โต 15.8% จากจำนวนผู้โดยสารเพิ่มขึ้น
– BWG เผยผลงานปี 58 มีทิศทางดีแม้ศก.ชะลอ เหตุรัฐเข้มกำจัดกากอุตสาหกรรม SR  อยู่ระหว่างศึกษาโรงไฟฟ้าขนาดเล็กจาก LNG -ศึกษาปรับปรุงคุณภาพไบโอแก๊ส
– EFORL เผย ไตรมาส 4/58 จ่ายหนี้หมด 900 ล้านบาท.,ปีหน้านำ”วุฒิศักดิ์คลินิก”เข้าตลาด
– BA มั่นใจปี 58 กำไรทำนิวไฮรายได้โต 10%,ปี59 กำไรโตตามรายได้คาดโต10-15%
– TWZ เซ็นตั้งผู้รับเหมาลุยโครงการ เดอะ เพเซอร์ พัทยา คาดแล้วเสร็จก.พ.60
– VGI จับมือพันธมิตรขายสื่อโฆษณา LCD ในคอนโดฯตั้งเป้า 3 ปีรายได้ 100 ล้านบาท
– FPI จับมือพันธมิตรชิงโรงไฟฟ้าชีวมวลชายแดนใต้ 36 MW มั่นใจพร้อมทุกด้าน   